ai4bharat/Pralekha huggingface dataset:
நுகர்வோர் நலன், உணவு மற்றும் பொது விநியோகம் அமைச்சகம்
சமீபத்தில் அதிகரித்த துவரம் பருப்பு மற்றும் உளுத்தம் பருப்பின் விலைகளை குறைக்க எடுக்கப்பட்ட நடவடிக்கைகள்
நுகர்வோரின் நலனை கருத்தில் கொண்டு, சமீபத்தில் அதிகரித்த துவரம் பருப்பு மற்றும் உளுத்தம் பருப்பின் விலைகளை குறைப்பதற்கான நடவடிக்கைகளை அரசு எடுத்தது.
பருப்புகளின் சில்லரை விலைகளை மாற்றி அமைக்க, அரசின் சேமிப்பில் இருந்து மாநிலங்கள் மற்றும் யூனியன் பிரதேசங்களுக்கு குறைந்தபட்ச ஆதரவு விலை + 10% எனும் சலுகை விலையில் மொத்தமாகவோ அல்லது சில்லரை பொட்டலங்களிலோ பருப்புகளை விநியோகிக்கும் திட்டத்தை நுகர்வோர் விவகாரங்கள் துறை ஏற்கனவே அறிவித்தது.
சில்லரை இடையீட்டின் தாக்கத்தை இன்னும் அதிகப்படுத்த கூடிய வகையில், குறைந்தபட்ச ஆதரவு விலை அல்லது மாறக்கூடிய ஒதுக்கீடு விலை ஆகிய இரண்டில் எது குறைவோ அதற்கேற்றார் போல் போல் சில்லரை இடையீட்டை மாற்ற முடிவெடுக்கப்பட்டது.
இதைதொடர்ந்து கரிப் 2018 பருவத்தின் உளுத்தம்பருப்பு கிலோ ஒன்றுக்கு ரூபாய் 79-க்கும், கரிப் 2019 பருவத்தின் உளுத்தம்பருப்பு கிலோ ஒன்றுக்கு ரூபாய் 81-க்கும் வழங்கப்படுகிறது.
துவரம் பருப்பு ஒரு கிலோ ரூபாய் 85-க்கு வழங்கப்படுகிறது. இந்த சலுகையை மொத்தமாக அல்லது சில்லரையாக பயன்படுத்திக்கொள்ள அனைத்து மாநிலங்கள் மற்றும் யூனியன் பிரதேசங்களுக்கு மத்திய அரசு அழைப்பு விடுத்துள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1663441
----
(Visitor Counter : 151
வணிகம் மற்றும் தொழில்துறை அமைச்சகம்
இந்திய கட்டமைப்பு நிறுவனங்களின் பிரதிநிதிகள் குழு ரியாத் செல்கிறது பெரு நகர திட்டங்களுக்காக 500 பில்லியன் டாலர் நிதி திரட்ட முயற்சி
வெளியுறவு அமைச்சகத்தின் பொருளாதார ராஜதந்திர பிரிவும், இந்திய வர்த்தக மேம்பாட்டு கவுன்சிலும் இணைந்து, கட்டமைப்புத் துறை, வீட்டு வசதி மற்றும் அதனை சார்ந்த துறைகள் மற்றும் பொழுதுபோக்கு தொழிலில் முன்னணியில் உள்ள நிறுவனங்களின் பிரதிநிதிகள் அடங்கிய குழு ஒன்றை 2018 நவம்பர் 27-28 ரியாதிற்கு அழைத்துச் செல்கின்றன. இவர்கள் சவுதி அரேபியாவில் உருவாக்கப்படும் மெகா சிட்டி திட்டங்களுக்காக 500 பில்லியன் டாலர் முதலீட்டு வாய்ப்புகளை திரட்டுவதற்கான முயற்சிகளை மேற்கொள்ள உள்ளனர். வெளியுறவுத் துறை கூடுதல் செயலாளர் மனோஜ் பார்தி இந்தக் குழுவிற்கு தலைமையேற்று செல்கிறார்.
இந்தக் குழுவினர் சவுதி அரசு மற்றும் அந்நாட்டு தொழில் துறையைச் சேர்ந்த முக்கியப் பிரமுகர்களுடன் கலந்துரையாட உள்ளனர். புதிய சாலைகள், ரயில் பாதைகள், விமான நிலையங்கள் மற்றும் துறைமுகங்கள் போன்ற பெரும் திட்டங்களுடன், கித்தியா பொழுதுபோக்கு நகரம் மற்றும் செங்கடல் சுற்றுலாத் திட்டம் போன்றவற்றின் மூலம் சவுதி அரேபிய பொருளாதாரத்தை விரிவுபடுத்துவதற்கான முயற்சிகள் மேற்கொள்ளப்பட்டு வருகிறது.
எண்ணெய் வளத்தை மட்டும் சார்ந்திருக்காமல் பிற துறைகளிலும் கவனம் செலுத்தவும் சவுதி அரேபிய அரசு முடிவு செய்துள்ளது. அந்நாட்டின் 2030 தொலைநோக்கு திட்டம், இந்தியாவின் ரயில்வே துறை, விருந்தோம்பல், சுற்றுலா, விமான நிலையம், வீட்டுவசதி, தகவல் தொழில்நுட்பம் மற்றும் பொழுதுபோக்கு துறைகளைச் சார்ந்த வல்லுநர்கள் மற்றும் நிறுவனங்களுக்கு பெரும் வாய்ப்புகளை ஏற்படுத்தியுள்ளது.
பிரதமர் அலுவலகம்
ஜென்மாஷ்டமி விழாவையொட்டி மக்களுக்கு பிரதமர் வாழ்த்து தெரிவித்துள்ளார்
ஜென்மாஷ்டமி விழாவையொட்டி மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
“அனைவருக்கும் ஜென்மாஷ்டமி வாழ்த்துக்கள். श्रीकृष्ण जन्माष्टमी के पावन अवसर पर सभी को हार्दिक शुभकामनाएं। जय श्रीकृष्ण!”. என்று பிரதமர் கூறியுள்ளார்.
(Visitor Counter : 105
மனித வள மேம்பாட்டு அமைச்சகம்
நாட்டை தற்சார்படையச் செய்வதில் உதவுமாறு மாணவர்களுக்கு கல்வி அமைச்சர் வேண்டுகோள்
நாக்பூரில் உள்ள விஸ்வேஸ்வரய்யா தேசிய தொழில்நுட்ப நிறுவனத்தின் 18-வது பட்டமளிப்பு விழாவில் மத்திய கல்வி அமைச்சர் திரு ரமேஷ் பொக்ரியால் ‘நிஷாங்க்’ காணொலி மூலம் மாணவர்களிடையே உரையாற்றினார்.
மாணவர்களையும், பெற்றோர்களையும் வாழ்த்திய அமைச்சர், ஜனநாயகம், மக்கள்தொகை மற்றும் தேவை என்னும் இந்தியாவின் மூன்று முக்கிய அம்சங்களைப் பற்றி அவர் குறிப்பிட்டார்.
இந்த மூன்றையும் நன்றாகப் பயன்படுத்தி, நாட்டைத் தற்சார்படையச் செய்யவும், 5 டிரில்லியன் அமெரிக்க டாலர் பொருளாதாரம் என்னும் இலட்சியத்தை எட்டவும் மாணவர்கள் உதவ வேண்டும் என்று அவர் கேட்டுக்கொண்டார்.
தேசத்தைக் கட்டமைப்பதில் பொறியியலின் பங்கைக் குறித்து பேசிய அவர், புதிய இந்தியாவைக் கட்டமைக்க முன்வருமாறு மாணவர்களுக்கு அழைப்பு விடுத்தார். ஸ்டார்ட் அப் இந்தியா, டிஜிட்டல் இந்தியா மற்றும் மேக் இன் இந்தியா போன்ற அரசுத் திட்டங்களைக் குறித்து அவர் எடுத்துரைத்தார்.
மத்திய கல்வி இணை அமைச்சர் திரு சஞ்சய் தோத்ரே, எல் அண்டு டி நிறுவனத்தின் ராணுவத் தளவாடங்கள் தொழில் மற்றும் எல் அண்டு டி நெக்ஸ்ட்டின் முழு நேர இயக்குநரும், மூத்த செயல் துணைத் தலைவருமான திரு ஜே. டி. பட்டீல் ஆகியோர் இந்த நிகழ்ச்சியில் கலந்து கொண்டனர்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்;
https://pib.gov.in/PressReleasePage.aspx?PRID=1684157
-----
(Visitor Counter : 154
நிலக்கரி அமைச்சகம்
விடுதலைப் பெருவிழாவின் கீழ் சிறப்பு வார விழாவை மார்ச் 7-ம் தேதி முதல் நிலக்கரி அமைச்சகம் கொண்டாட உள்ளது
இந்தியாவின் 75-வது சுதந்திர தினம் கொண்டாடப்பட உள்ள நிலையில், விடுதலைப்பெருவிழாவின் ஒரு பகுதியாக 2022, மார்ச் 7-ம் தேதி முதல் மார்ச் 11-ம் தேதி வரை சிறப்பு வார விழாவை கொண்டாட நிலக்கரி அமைச்சகம் ஏற்பாடு செய்துள்ளது.
இதையொட்டி நாடு முழுவதும் சிறப்பு நிகழ்ச்சிகள் நடைபெற உள்ளது. புதுதில்லியில் உள்ள டாக்டர். அம்பேத்கர் சர்வதேச மையத்தில்  மார்ச் 7-ம் தேதி சிறப்பு வார விழாவை மத்திய நிலக்கரி சுரங்கம் மற்றும் ரயில்வே இணை அமைச்சர் திரு. ராவ் சாஹேப் பாடீல் டேன்வோன் தொடங்கி வைக்க உள்ளார். நிலக்கரி் துறைச் செயலாளர் தலைமையில் மூத்த அதிகாரிகளும் இதர அமைச்சகங்கள் மற்றும் பொதுத்துறை நிறுவன அதிகாரிகள் நிகழ்ச்சியில் கலந்து கொள்ளவுள்ளனர்.
நிலக்கரித் துறையில் இந்தியாவின் சிறந்த சாதனைகளை எடுத்துக் காட்டும் வகையிலும் எதிர்கால நடவடிக்கைகளை குறிப்பிடும் வகையிலும், அமைச்சகம் நிகழ்ச்சிக்கு ஏற்பாடு செய்துள்ளது.
இந்தியாவின் 75-வது சுதந்திரதினத்தையொட்டி அதன் வரலாற்றை எடுத்துரைக்கும் வகையில், விடுதலைப்பெருவிழாவை இந்திய அரசு கொண்டாடி வருகிறது. இதன் அதிகாரபூர்வமான கொண்டாட்டம் 2021ஆம் ஆண்டு மார்ச் மாதம் 12ம் தேதி தொடங்கியது. இதன் 75வது வாரம் 2023ஆம் ஆண்டு ஆகஸ்ட் மாதம் 15ம் தேதி நிறைவடைகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1803140
------
(Visitor Counter : 194
நிதி அமைச்சகம்
'பொதுத்துறை நிறுவனங்களின் இரண்டு நாள் வட்டமேஜை ஆலோசனை மற்றும் கண்காட்சி நாளை தொடக்கம்
மத்திய பொதுத்துறை நிறுவனங்களின் ஆதரவுடன் ஸ்கோப் உடன் இணைந்து, நாளை மற்றும் நாளை மறுதினம் என இரண்டு நாட்கள் புதுதில்லியில் 'வட்டமேஜை ஆலோசனை மற்றும் கண்காட்சி 2023' என்ற நிகழ்வை பொதுத் துறை நிறுவனங்கள் துறை நடத்துகிறது.
வட்டமேஜை ஆலோசனை மற்றும் கண்காட்சியின் தொடக்க விழாவில் மத்திய நிதித்துறை இணையமைச்சர் டாக்டர் பகவத் கிசான்ராவ் கரத் சிறப்பு விருந்தினராக பங்கேற்கிறார்.
வர்த்தக தகராறுகளைத் தீர்ப்பதற்கான நிர்வாக வழிமுறை, கார்ப்பரேட் சமூக பொறுப்புடமை, புரிந்துணர்வு ஒப்பந்தம் போன்ற பிரச்சனைகள் குறித்து வட்டமேஜை கூட்டத்தில் தொடர்ச்சியான விவாதங்கள் நடைபெறும்.
பொதுத்துறை நிறுவனங்களின் மூத்த அதிகாரிகள், செயலாக்க முகமைகள், தொடர்புடைய அமைச்சகங்களைச் சேர்ந்த மாவட்டங்களின் பிரதிநிதிகள் இந்த நிகழ்வுகளில் பங்கேற்கின்றனர்.
வட்டமேஜை மாநாட்டின் போது, புதுதில்லி பிரகதி மைதானத்தில் 'கார்ப்பரேட் சமூக பொறுப்புடமை- கதை: பொதுத்துறை நிறுவனங்கள் மற்றும் செயல்படுத்தும் நிறுவனங்கள்' என்ற தலைப்பிலான கண்காட்சியும் நடைபெறவுள்ளது.
நிதி அமைச்சகம்
பண மதிப்பிழப்பு நடவடிக்கைக்குப் பின் கணக்கில் தெரிவிக்காத வருமானத்தை பறிமுதல் செய்தல்
போலி இந்திய நோட்டுக்களை பயன்படுத்தி பயங்கரவாதத்துக்கு நிதியுதவி வழங்குவது, இத்தகைய நிதியை வேவுபார்த்தல், ஆயுதக்கடத்தல், போதை மருந்து கடத்தல், கருப்புப் பணத்தை ஒழிப்பது போன்ற நடவடிக்கைகளுக்கு பயன்படுத்துவது ஆகியவற்றை தடுப்பதை கருத்தில் கொண்டுதான் மத்திய அரசு உயர் மதிப்பு உள்ள ரூபாய் 500, ரூபாய் 1000 நோட்டுக்களை மதிப்பிழக்கச் செய்யும் ஆணையை 2016 நவம்பர் 8 ஆம் தேதி பிறப்பித்தது.
இந்தியாவில் உள்ள கருப்பு பணத்தின் அளவு குறித்து அதிகாரப்பூர்வ மதிப்பீடு ஏதும் இல்லை. எனினும், பண மதிப்பிழப்பு நடவடிக்கைக்குப் பிறகு வருமான வரித்துறை தொள்ளாயிரம் குழுவினரிடையே தேடுதல் நடத்தியது. 2016 நவம்பர் முதல் 2017 மார்ச் வரை நடைபெற்ற இந்த நடவடிக்கையில் ரூ.900 கோடி பறிமுதல் செய்யப்பட்டது. ரூ. 7,961 கோடி வரை கணக்கில் காட்டாத வருமானம் இருப்பது தொடர்புடையவர்களால் ஒப்புக் கொள்ளப்பட்டது. இதேகாலத்தில் 8,239 கணக்கெடுப்புகள் நடத்தப்பட்டு ரூ. 6,745 கோடி கணக்கில் காட்டப்படாத வருமானம் கண்டு பிடிக்கப்பட்டது. அமலாக்கத்துறை, மத்திய புலனாய்வுக் கழகம் ஆகியவை மேற்கொண்ட நடவடிக்கைகளில் சுமார் 400 பேர் மேற்கொண்ட சட்டவிரோதமான நிதி தவறுகள் கவனத்திற்கு வந்தன.
மேலும், இந்த நிதியாண்டில் வருமான வரித்துறை 102 குழுவினரிடம் தேடுதல் நடவடிக்கையை மேற்கொண்டு ரூ. 103 கோடி அளவுக்கு சொத்துக்களை பறிமுதல் செய்தது. தேடுதல் நடத்தப்பட்ட இடங்களின் சொந்தக்காரர்கள் ரூ. 2,670 கோடி கணக்கில் காட்டப்படாத வருமானம் பெற்றது வெளிவந்தது. அதேகாலகட்டத்தில் 202 வழக்குகளில் நடத்தப்பட்ட கணக்கெடுப்பில் கணக்கில் காட்டப்படாத ரூ. 150 கோடி கண்டுபிடிக்கப்பட்டது.
இந்தத்துறை 2017 ஜனவரி 31 அன்று தூய்மை பண இயக்கத்தை தொடங்கியது. இந்த இயக்கத்தின் நோக்கம் நியாயமான, வெளிப்படையான, தனிநபரிடம் தலையிடாத வரி நிர்வாகத்தின் மூலம் வரியை முழுமையாக செலுத்தும் சமுதாயத்தை உருவாக்குதல், மற்றும் இதன்மூலம் ஒவ்வொரு இந்தியனும் வரிகளை செலுத்துவதில் பெருமை அடையவேண்டும் என்பதாகும். இந்த நடவடிக்கையின் விரிவான விளைவுகள் கீழே தரப்பட்டுள்ளன.
- தங்களது வரி செலுத்தும் நிலையுடன் ஒத்துப்போகாத அளவு ரொக்கப் பரிவர்த்தனை செய்த சுமார் 18 லட்சம் பேர் அடையாளம் காணப்பட்டு, அவர்களுக்கு மின்னஞ்சல் / குறுஞ்செய்தி மூலம் தகவல் அனுப்பப்பட்டது.  9.27 லட்சத்திற்கும் கூடுதலான தகவல்கள் மூலம் ரூ. 2.89 லட்சம் கோடி ரொக்க செலுத்துகைகள் தொடர்பான 13.33 லட்சம் கணக்குகள் வெளிப்பட்டன.  உயர்நிலை தகவல் பகுப்பாய்வு கருவிகள் மூலம் மேலும் 5.56 லட்சம் புதிய வழக்குகள் அடையாளம் காணப்பட்டன. முன்னதாக ஓரளவே பதிலும் அல்லது பதிலில்லா நிலையும் கொண்ட ஒரு லட்சம் வழக்குகள் இவற்றில் அடங்கும். மேலும், சுமார் 200 உயர் எச்சரிக்கை நபர்கள் குழு அடையாளம் காணப்பட்டு உரிய நடவடிக்கை எடுக்கப்பட்டது.
இந்தத் தகவல்களை மத்திய நிதித்துறை இணையமைச்சர் திரு சந்தோஷ்குமார் கங்குவார் மாநிலங்களவையில் இன்று கேள்வி ஒன்றுக்கு எழுத்துமூலம் அளித்த பதிலில் தெரிவித்தார்.
(Visitor Counter : 212
பாதுகாப்பு அமைச்சகம்
இந்தியா – அமெரிக்கா இடையே 2 + 2 அமைச்சர்கள் நிலையிலான பேச்சுவார்த்தைக்குப் பின் பாதுகாப்பு அமைச்சர் திரு ராஜ்நாத் சிங்கின் செய்தியாளர்கள் சந்திப்பு
பாதுகாப்பு அமைச்சர் திரு ராஜ்நாத் சிங்கின் செய்தியாளர்கள் சந்திப்பு: செயலாளர் பிளின்கென், செயலாளர் ஆஸ்டின், டாக்டர் ஜெய்சங்கர், ஊடகவியலாளர்கள், ஆகியோருக்கு வணக்கம்.
செயலாளர்களின் ஈடுபாடு அவர்களின் ஊழியர்களது சிறப்பான கலந்துரையாடல் இன்முகத்துடனான, விருந்தளிப்பு, ஆகியவற்றுக்கு நான் நன்றி தெரிவித்துக் கொள்கிறேன். நமது இருதரப்பு உறவுகளுக்கு அவர்கள் உறுதிபூண்டிருப்பதை நான் வெகுவாக பாராட்டுகிறேன்.
இன்று நாங்கள் மிகவும் அர்த்தமுள்ள, ஆழமான விவாதங்களை நடத்தினோம். இது இந்தியா, அமெரிக்கா இடையேயான உறவை பராமரிக்கவும், நமது பணிகளை முன்னெடுத்துச் செல்லவும் உதவும்.
நாங்கள், இருதரப்பு, பாதுகாப்பு மற்றும் உலக விஷயங்கள் பற்றி விவாதித்தோம். உலகின் மிகப்பெரிய ஜனநாயக நாடுகளாகிய நாங்கள், பெரும்பாலானவற்றில், ஒற்றுமையான கருத்துக்களைக் கொண்டிருப்பது நெகிழ்வாக இருந்தது. சுதந்திரமான, வெளிப்படையான அனைவரையும் உள்ளடக்கிய விதிகள் அடிப்படையில், இந்தியா, பசிபிக் மற்றும் இந்தியப் பெருங்கடல் பிராந்தியத்தில் பொதுவான கண்ணோட்டத்தை நாங்கள் பகிர்ந்து கொண்டோம். இந்தப் பகுதிகளில் அமைதி, நிலைத்தன்மை, வளம், ஆகியவற்றுக்கு மிகவும் முக்கியமானது எங்களின் உறவுகள்.
பாதுகாப்புக் கணினி, சிறப்புப் படைகள், ராணுவங்களுக்கு இடையே, கூட்டுப் பயிற்சிகள், சரக்குப் போக்குவரத்தில் ஒத்துழைப்பை விரிவாக்குதல், ஆகியவற்றில் மேலும், ஒத்துழைப்பதற்கான வழிகளைக் காண நாங்கள் ஒப்புக்கொண்டிருக்கிறோம். பாதுகாப்பு, தொழில்நுட்பத்தையும், வர்த்தக முயற்சிகளையும், வலுப்படுத்துவதன் அவசியத்தை இருதரப்பினரும், ஏற்றுக் கொண்டுள்ளோம்.
இந்தியா – அமெரிக்கா இடையே ராணுவ பாதுகாப்பு ஈடுபாட்டை வலுப்படுத்த இன்றைய 2 + 2 சந்திப்பு முக்கியமானதாகும். அடுத்த 2 + 2 அமைச்சர்கள் நிலையிலான கூட்டத்திற்கு பரஸ்பரம் வசதியான நேரத்தில் அமெரிக்காவின் இரண்டு செயலாளர்களை இந்தியாவுக்கு நாங்கள் வரவேற்கிறோம் எனத் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1815838
பாதுகாப்பு அமைச்சகம்
பரம் வீர் சக்ரா விருது பெற்ற சுபேதார் மேஜர் யோகேந்திர சிங்குக்கு கவுரவ கேப்டன் பதவி: லெப்டினன்ட் ஜெனரல் ராஜீவ் சிரோஹி வழங்கினார்
நாட்டின் 75வது சுதந்திர தினத்தை முன்னிட்டு, பரம் வீர் சக்ரா விருது பெற்ற சுபேதார் மேஜர் யோகேந்திர சிங் யாதவுக்கு, இந்திய குடியரசுத் தலைவரின் கவுரவ கேப்டன் பதவி வழங்கப்பட்டது.
அவருக்கு மரியாதை செலுத்தும் வகையில், ராணுவச் செயலாளரும் கையெறி குண்டு படைப்பிரிவின் உயர் அதிகாரியுமான லெப்டினன்ட் ஜெனரல் ராஜீவ் சிரோஹி, கேப்டன் பதவிக்கான சின்னத்தை புதுதில்லியில் உள்ள ராணுவ தலைமையகத்தில் அணிவித்தார்.
போர் காலத்தில் வீர தீர செயல் புரிந்ததற்காக, 19 வயதில் பரம் வீர் சக்ரா விருது பெற்றவர் அதிகாரி சுபேதார் மேஜர் யோகேந்திர சிங் யாதவ். இவரது வீரதீர செயலால், டைகர் மலைப் பகுதியின் முக்கிய இடங்களை, 18 கையெறி குண்டு வீரர்களால் கைப்பற்ற முடிந்தது.
இவரது வீரதீர செயல் கடந்த 1999ம் ஆண்டு ஜூலை 4ம் தேதி நடந்தது. கதக் கமாண்டோ படைப்பிரிவை இவர் தானாக முன்வந்து வழிநடத்தி சென்றபோது, டைகர் ஹில் பகுதியில் மூன்று முக்கிய பதுங்கு குழிகளை கைப்பற்றும் பணி வழங்கப்பட்டிருந்தது. பனி மலை உச்சிக்கு அவர் ஏற தொடங்கியதும், பதுங்கு குழியில் இருந்த எதிரிகள் இவரை கண்டு பிடித்து இயந்திர துப்பாக்கி மற்றும் ராக்கெட் குண்டுகளால் தாக்கத் தொடங்கினர்.
மூன்று குண்டுகள் தாக்கிய நிலையில், யோகேந்திர சிங் யாதவ் தொடர்ந்து மலை உச்சிக்கு ஏறி, பாகிஸ்தான் பதுங்கு குழிக்கு தவழ்ந்து சென்று கையெறி குண்டை வீசினார். இதில் பாகிஸ்தான் ராணுவத்தினர் 4 பேர் சம்பவ இடத்திலேயே பலியாயினர். அவரது ஊக்கம், மற்ற வீரர்களையும் மலை உச்சிக்கு வரவழைத்தது. பலத்த காயம் அடைந்த நிலையிலும், யோகேந்திர சிங் யாதவ், ஏழு வீரர்களுடன் 2வது பதுங்கு குழி நோக்கி சென்றார். அந்த பதுங்கு குழியும் கைப்பற்றப்பட்டு அழிக்கப்பட்டது. 15 குண்டு காயங்களுடன், அவரது கை உடலில் சதை மற்றும் தோலில் தொங்கி கொண்டிருந்தது.
ஈடு இணையற்ற அவரது வீரதீர செயல், அவருக்கு போர்க்காலத்தில் அளிக்கப்படும் பரம் வீர் சக்ரா விருதை பெற்று தந்தது. பாதுகாப்பு படையில் தற்போது இருக்கும் அரிய அதிகாரிகளில் ஒருவராக இவர் உள்ளார். இந்தியாவின் 75வது சுதந்திர தினத்தில் கவுரவ கேப்டன் பதவி வழங்கப்பட்ட 1695 ஜூனியர் அதிகாரிகளில், சுபேதார் மேஜர் யோகேந்திர சிங் யாதவும் ஒருவர்.
(Visitor Counter : 411
சிறப்பு சேவைகள் மற்றும் கட்டுரைகள்
அக்னிவீர் வாயு திட்டம் மூலம் இந்திய விமானப் படையில் சேர்வதற்கு விண்ணப்பிக்க நவம்பர் 23 கடைசி நாளாகும்
அக்னிவீர் வாயு திட்டம் மூலம் இந்திய விமானப் படையில் சேர விண்ணப்பங்களை வரவேற்கிறது. விண்ணப்பிக்கக் கடைசி நாள் நவம்பர் 23 . இந்திய விமானப் படை வரலாற்றில் முதன்முறையாகப் பெண்களும் விண்ணப்பிக்கலாம்.
2002 ஜூன் 27க்கும் 2005 டிசம்பர் 27க்கும் இடையே  பிறந்த, திருமணமாகாத ஆண்களும் பெண்களும் விண்ணப்பிக்கத் தகுதி உடையவர்கள் ஆவர்.
ஆர்வமும் தகுதியும் உடையவர்கள் http://agnipathvayu.cdac.in என்ற அதிகாரபூர்வ இணையதளத்தின் மூலம் விண்ணப்பிக்கலாம் என பத்திரிகை தகவல் அலுவலகப் பாதுகாப்புப் பிரிவு செய்திக்குறிப்பு தெரிவிக்கிறது.
மத்திய அமைச்சரவை
மத்திய பொதுத் துறை நிறுவனங்களில் பணிபுரிவோருக்கான 8வது சுற்று ஊதிய உயர்வு பேச்சுகளுக்கான ஊதிய கொள்கைக்கு அமைச்சரவை ஒப்புதல்
மத்திய பொதுத் துறை நிறுவனங்களில் பணிபுரியும் பணியாளர்களுக்கான 8வது சுற்று ஊதிய பேச்சுவார்த்தைக்கான ஊதிய கொள்கைக்கு பிரதமர் நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது.
சிறப்புகள்:
- ஐந்து ஆண்டுகள் அல்லது பத்து ஆண்டுகளுக்கான ஒப்பந்தம் 31.12.2019 அன்று முடிவடைந்த மத்திய பொதுத் துறை நிறுவனங்களின் நிர்வாகம் ஊதியத்தை திருத்தி அமைப்பது குறித்து பேச்சு நடத்தலாம். சம்பந்தப்பட்ட மத்திய பொதுத் துறை நிறுவனத்தின் செலவிடும் மற்றும் நிதி நிலைத்த தன்மையை கருத்தில்கொள்ள வேண்டும்.
- ஊதிய உயர்வுக்கான எந்தவொரு பட்ஜெட் ஆதரவு அரசிடமிருந்து அளிக்கப்படமாட்டாது. ஒட்டுமொத்த நிதிச் சுமைகளையும் சம்பந்தப்பட்ட மத்திய பொதுத் துறை நிறுவனம் தங்களது உள் ஆதாரங்களில் இருந்து ஏற்கவேண்டும்.
iii. மறுகட்டமைப்பு/மறுசீரமைப்பு திட்டத்திற்கு ஒப்புதல் அளிக்கப்பட்டுள்ள மத்திய பொது துறை நிறுவனங்களுக்கு ஊதிய திருத்தம் மறுகட்டுமான/மறுசீரமைப்பு திட்ட ஒப்புதல்களில் கூறப்பட்டுள்ளது போல இருக்க வேண்டும்
- மத்திய பொதுத் துறை நிறுவனத்தின் நிர்வாகம் இந்தப் பேச்சுகளில் அதிகாரிகள்/நிர்வாகிகளின் யூனியன்படுத்தப்படாத மேற்பார்வையாளர்களின் ஊதிய விகிதம் தற்போதைய ஊதிய விகிதத்தை விட மிகாமல் இருப்பதை உறுதி செய்ய வேண்டும்.
- ஐந்தாண்டுகளுக்கு ஒருமுறை ஊதிய உயர்வு பேச்சுகள் நடத்தும் மத்திய பொதுத் துறை நிறுவனங்களின் நிர்வாகம் தொடர்ச்சியான இரண்டு ஊதிய பேச்சுகளில் நிர்வாகிகள்/அதிகாரிகள் மற்றும் யூனியன்படுத்தப்படாத மேற்பார்வையாளர்களின் ஊதிய விகிதம் பத்தாண்டுகளுக்கு ஒருமுறை ஊதிய உயர்வு பேச்சுகள் நடத்தும் நிறுவனங்களின் நிர்வாகிகள்/அதிகாரிகள் மற்றும் யூனியன்படுத்தப்படாத மேற்பார்வையாளர்கள் ஊதிய விகிதத்தை மிகாமல் இருப்பதை உறுதி செய்ய வேண்டும்
- நிர்வாகிகள்/யூனியன்படுத்தப்படாத மேற்பார்வையாளர்களின் ஊதிய விகிதங்களில் பிரச்சனைகளைத் தவிர்க்க படிப்படியான பஞ்சப்படி, உயர்வு மற்றும் அல்லது படிப்படியான ஃபிட்மெண்ட்களை பேச்சுகளின் போது பின்பற்றலாம்
vii. பேச்சுகளுக்கு பின்னர் ஊதியங்கள் உயர்த்தப்பட்டால் மத்திய பொதுத் துறை நிறுவனங்கள் தங்களது சரக்குகள் மற்றும் சேவைக்கான கட்டணங்களை உயர்த்தக் கூடாது
viii. ஊதிய உயர்வானது உற்பத்திக்கான தொழிலாளர் செலவில் உயர்வு இல்லை என்ற நிபந்தனைக்கு உட்பட்டதாக இருக்க வேண்டும். விதி விலக்காக குறைந்த திறனுடன் செயல்பட்டு வரும் மத்திய பொதுத் துறை நிறுவனங்கள் நிர்வாக அமைச்சகம்/துறை துறை விதிமுறைகளுக்கு உட்பட்டு டி.பி.இ. உடன் பேசலாம்.
- ஊதிய ஒப்பந்தத்துக்கான மதிப்பு காலம் ஐந்தாண்டுகளுக்கு விரும்புவோருக்கு குறைந்தபட்சம் ஐந்தாண்டுகளாகவும் பத்து ஆண்டுகள் விரும்புவோருக்கு அதிகபட்சமாக பத்து ஆண்டுகளாகவும் இருக்கும். 10.10.2017க்கு பின் நடைபெறும் பேச்சுகளுக்கு இது பொருந்தும்.
- ஒப்புக்கொள்ளப்பட்ட அளவீடுகளின் அடிப்படையில் சம்பந்தப்பட்ட அமைச்சகங்கள்/துறைகளின் ஒப்புதலுக்கு பின்னர் முடிவு செய்யப்பட்ட ஊதிய உயர்வை மத்திய பொது துறை நிறுவனங்கள் நடைமுறைப்படுத்தலாம்.
பின்னணி:
நாட்டில் உள்ள 320 மத்திய பொதுத் துறை நிறுவனங்களில் 12.34 லட்சம் பணியாளர்கள் உள்ளனர். இவர்களில் 2.99 லட்சம் பணியாளர்கள் வாரிய மட்டம் மற்றும் வாரிய வட்டத்திற்கு கீழான நிர்வாகிகள் மற்றும் யூனியன் படுத்தப்படாத மேற்பார்வையாளர்கள். எஞ்சிய 9.35 லட்சம் பணியாளர்கள் யூனியனுக்கு உட்பட்ட பணியாளர்கள். யூனியனுக்கு உட்பட்ட பணியாளர்களின் ஊதிய திருத்தம் தொழிற்சங்கம் மற்றும் நிர்வாகங்களால் முடிவு செய்யப்படுகிறது. ஊதிய உயர்வுக்கான பேச்சுகளுக்கான வழிகாட்டுதல்களை பொதுத் துறை நிறுவனங்கள் துறை வெளியிடுகிறது.
PIB Headquarters
ரூ.35.17 கோடிக்கு போலி ரசீதுகள் மூலம் ரூ.6.34 கோடி ஜிஎஸ்டி வரி ஏய்ப்பு, வர்த்தகர் ஒருவர் கைது
சுமார் ரூ.35.17 கோடிக்கு போலி ரசீதுகள் மூலம் ரூ.6.34 கோடி ஜிஎஸ்டி வரி ஏய்ப்பு செய்ததாக அஸ்கர் என்டர்பிரைசஸ் மற்றும் 8 இதர நிறுவனங்களின் உரிமையாளரான திரு.கே.இம்ரான்கான் கைது செய்யப்பட்டார்.
ஜிஎஸ்டி மற்றும் மத்திய கலால் வரி சென்னை தெற்கு ஆணையர் திரு.கே.எம்.ரவிச்சந்திரன் உத்தரவின்பேரில், உதவி ஆணையர் திரு.ராம் குமார் கோபால், கண்காணிப்பாளர்கள் திரு.கே.ரங்கராஜ், திரு.டி.செந்தில்குமார் திரு.எல்.கோபாலகிருஷ்ணன் மற்றும் ஆய்வாளர்கள் திரு.சுரேஷ்குமார் பிஜார்னியா மற்றும் திரு. எஸ். ஞானி ஆகியோர் அடங்கிய குழுவினர் குற்றம்சாட்டப்பட்ட இம்ரான்கானை கைது செய்து சென்னை எழும்பூர் பொருளாதார குற்றவியல்-II, நீதிபதி முன்னிலையில் ஆஜர்படுத்தினர். இவர் வரும் 12ஆம் தேதி வரை நீதிமன்ற காவலில் வைக்கப்பட்டுள்ளார். மேலும் இதுகுறித்து தொடர் விசாரணை நடைபெற்று வருவதாக ஜிஎஸ்டி மற்றும் கலால்வரி துறை சென்னை தெற்கு உதவி ஆணையர் திரு.ராம் குமார் கோபால் வெளியிட்டுள்ள செய்திக்குறிப்பில் தெரிவித்துள்ளார்.
நுகர்வோர் நலன், உணவு மற்றும் பொது விநியோகம் அமைச்சகம்
காரீப் பருவத்தில் நாடு முழுவதும் 695.67 லட்சம் மெட்ரிக் டன் நெல் கொள்முதல்: தமிழகத்தில் பயனடைந்த விவசாயிகள் விவரம்
2021-22 காரீப் சந்தைப்படுத்தல் பருவத்தில் விவசாயிகளிடமிருந்து குறைந்தபட்ச ஆதரவு விலையில், முந்தைய ஆண்டுகளில் செய்யப்பட்டது போல் நெல் கொள்முதல் சீராக நடைபெற்று வருகிறது.
சண்டிகர், குஜராத், அசாம், ஹரியானா, ஹிமாச்சலப் பிரதேசம், ஜம்மு காஷ்மீர், ஜார்கண்ட், பஞ்சாப், உத்தரப் பிரதேசம், உத்தராகண்ட், தெலங்கானா, ராஜஸ்தான், கேரளா, தமிழ்நாடு, கர்நாடகா, மேற்கு வங்காளம், வடகிழக்கு பகுதி , பீகார், ஒடிசா, மகாராஷ்டிரா, புதுச்சேரி, சத்தீஸ்கர், ஆந்திரப் பிரதேசம் மற்றும் மத்தியப் பிரதேசம் ஆகிய மாநிலங்கள் மற்றும் யூனியன் பிரதேசங்களில் இருந்து 20.02.2022 வரை 695.67 லட்சம் மெட்ரிக் டன் அளவு நெல் கொள்முதல் செய்யப்பட்டுள்ளது.
இதுவரை 94.15 லட்சம் விவசாயிகள் ரூ. 1,36,350.74 கோடி மதிப்பிலான குறைந்தபட்ச ஆதரவு விலையுடன் பயனடைந்துள்ளனர்.
தமிழ்நாட்டில் இருந்து 1566401 மெட்ரிக் டன் நெல் ரூ 3070.15 கோடி குறைந்தபட்ச ஆதரவு விலையில் கொள்முதல் செய்யப்பட்டு, 239460 விவசாயிகள் பயனடைந்துள்ளனர்.
புதுச்சேரியில் இருந்து 46 மெட்ரிக் டன் நெல் ரூ 0.09 கோடி குறைந்தபட்ச ஆதரவு விலையில் கொள்முதல் செய்யப்பட்டு, 19 விவசாயிகள் பயனடைந்துள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1800059
பெட்ரோலியம் மற்றம் இயற்கை எரிவாயு அமைச்சகம்
இந்திய எரிசக்தி வாரம்  2023ஐ பிரதமர் நரேந்திர மோடி நாளை துவக்கிவைக்கிறார்
கர்நாடக மாநிலம் பெங்களூருவில் நாளை இந்திய எரிசக்தி வாரத்தை பிரதமர் துவக்கி வைக்கிறார். பிப்ரவரி 6ம் தேதி முதல் 8ம் தேதி வரை நடைபெறும் இந்திய எரிசக்தி வாரம் நிகழ்ச்சி, இந்தியாவின் வளர்ந்துவரும் ஆற்றலை மாற்று சக்தியாக வெளிப்படுத்துவதை நோக்கமாகக் கொண்டுள்ளது.
இந்த நிகழ்வு மரபு மற்றும் மரபுசாரா எரிசக்தித் துறை, அரசுகள் மற்றும் கல்வித்துறையைச் சேர்ந்த தலைவர்களை ஒன்றிணைத்து, சவால்கள் மற்றும் வாய்ப்புகளைப் பற்றி விவாதிக்கும். இதில் உலகம் முழுவதும் இருந்து 30க்கும் மேற்பட்ட அமைச்சர்கள் கலந்து கொள்வார்கள். 30,000 பிரதிநிதிகள், 1,000 கண்காட்சியாளர்கள் மற்றும் 500 பேச்சாளர்கள் இந்தியாவின் எரிசக்தி எதிர்காலத்தின் சவால்கள் மற்றும் வாய்ப்புகள் குறித்து விவாதிக்கின்றனர். இந்த நிகழ்ச்சியின் போது, உலகளாவிய எண்ணெய் மற்றும் எரிவாயு தலைமை நிர்வாக அதிகாரிகளுடன் ஒரு வட்டமேசை உரையாடலில் பிரதமர் பங்கேற்பார். பசுமை ஆற்றல் துறையில் பல்வேறு முன்முயற்சிகளையும் அவர் தொடங்கி வைக்கிறார்.
இ20 எரிவாயு:
எரிசக்தித் துறையில், தற்சார்புத் தன்மையை அடைய எத்தனால் கலப்புத் திட்டம் மீதான அரசின் கவனம் முக்கியத்துவம் பெறும். மத்திய அரசின் தொடர் முயற்சியால், 2013-14-ல் இருந்து எத்தனால் உற்பத்தி திறன் ஆறு மடங்கு அதிகரித்துள்ளது.
எத்தனால் கலப்புத் திட்டம் மற்றும் உயிரி எரிபொருள் திட்டத்தின் கீழ் கடந்த எட்டு ஆண்டுகளில் செய்த சாதனைகள் இந்தியாவின் எரிசக்தி பாதுகாப்பை அதிகரிப்பதோடு மட்டுமல்லாமல், 318 லட்சம் மெட்ரிக் டன் கரியமில வாயு உமிழ்வைக் குறைத்தல் மற்றும் ரூ.54,000 கோடி மதிப்பிலான அந்நியச் செலாவணி சேமிப்பு உள்ளிட்ட பல நன்மைகளையும் ஏற்படுத்தியுள்ளன. இதன் விளைவாக, 2014 முதல் 2022 வரை எத்தனால் விநியோகத்திற்காக சுமார் ரூ 81,800 கோடி ரூபாய் செலுத்தப்பட்டுள்ளது.
பசுமை இயக்கப் பேரணி
பசுமை எரிபொருட்கள் குறித்து பொதுமக்களிடம் விழிப்புணர்வை ஏற்படுத்தும் பசுமை இயக்க பேரணியை பிரதமர் கொடியசைத்து தொடங்கி வைத்தார்.
இந்தியன் ஆயில் நிறுவனத்தின் பாட்டிலற்ற’ முன்முயற்சி
இந்தியன் ஆயில் நிறுவனத்தின் ‘பாட்டிலற்ற’ முன்முயற்சியின் கீழ், சீருடைகள் வழங்கும் திட்டத்தை பிரதமர் தொடங்கி வைக்கிறார். ஒவ்வொரு சீருடையும் சுமார் 28 பயன்படுத்திய பிளாஸ்டிக் பாட்டில்களை மறுசுழற்சி செய்து அதன் மூலம் செய்யப்பட்டது ஆகும்.
இரட்டை அடுப்பு மாதிரி
இந்தியன் ஆயில் நிறுவனத்தின் வீட்டுப் பயன்பாட்டிற்கான சோலார் சமையல் இரட்டை-அடுப்பு மாதிரியை பிரதமர் நாட்டிற்கு அர்ப்பணிக்கிறார். இது ஒரு புரட்சிகர உட்புற சோலார் சமையல் தீர்வாகும். இது சூரிய மற்றும் துணை ஆற்றல் ஆதாரங்கள் மூலம் ஒரே நேரத்தில் வேலை செய்கிறது.
-----
PKV/ES/KPG
(Visitor Counter : 175
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
புதுச்சேரியில் நம்ம பாண்டி தூய்மை இயக்கத்தை வழிநடத்திய பள்ளி மாணவர்கள்
துாய்மை இந்தியா இயக்கத்தின் ஒரு பகுதியாக புதுச்சேரி யூனியன் பிரதேசத்தில் 40-க்கும் மேற்பட்ட பள்ளிகள் ஒருங்கிணைக்கப்பட்டு தூய்மையே சேவை இயக்கத்தில் அதன் மாணவர்கள் ஈடுபட்டனர். அக்டோபர் 1 ஆம் தேதி தூய்மைக்காக, ஒன்றாம் தேதி, ஒரு மணி நேரம், ஒன்றாக இணைவோம் என்ற முன்முயற்சிக்கு நகரங்கள் தயாராகி வருகின்றன. இதற்காக நாடு முழுவதும் ஏற்கனவே 7 லட்சத்துக்கும் மேற்பட்ட இடங்கள் தேர்ந்தெடுக்கப்பட்டுள்ளன.
“நமது பாண்டி தூய்மை” என்பது பாண்டிச்சேரியை இந்தியாவின் தூய்மையான கடலோர நகரங்களில் ஒன்றாக மாற்றும் பணியாகும். உள்ளூர் நிர்வாகம் மற்றும் பிற அமைப்புகளின் ஆதரவுடன், நகரின் கல்வி வளாகங்களில் 'பூஜிய கழிவு முன்முயற்சி' எனப்படும் கழிவுகள் அற்ற முன்முயற்சி தொடங்கப்பட்டது. இந்த முன்முயற்சி குரும்பபேட்டை குப்பை கிடங்கிலிருந்த ஈரமான மற்றும் உலர்ந்த கழிவுகளை முறையாக மாற்றி அனைவரின் கவனத்தையும் பெற்றது.
ஒவ்வொரு பள்ளிக்கும் 1 நீலத் தொட்டி மற்றும் 2 உரத் தொட்டிகளைக் கொண்ட ஜீரோ வேஸ்ட் கிட் எனப்படும் கழிவுகளை சுழற்சி செய்யும் செயல்முறை சாதனங்களை வழங்குவதற்கு முன்பு விழிப்புணர்வு அமர்வுகள் நடத்தப்பட்டன. இதன் மூலம், வளாகத்தில் உள்ள உரத்தொட்டிகளை பயன்படுத்துவதற்கான வழிமுறைகள் குறித்து ஊழியர்கள் மற்றும் மாணவர்களுக்கு விளக்கப்பட்டது.
ஓல்கரெட் நகராட்சியில் ஈரக் கழிவுகளை நிர்வகிக்க இரண்டு சமூக உர மையங்கள் நிறுவப்பட்டன. உரத்தொட்டிகளை நிர்வகிக்க தூய்மைப் பணியாளர்கள் ஈடுபடுத்தப்பட்டனர். இது கழிவுகளிலிருந்து மதிப்பை உருவாக்கும் சிறந்த உணர்வை சமூகத்தில் உருவாக்கியுள்ளது.
இதன் எதிரொலியாக, 950 கிலோ உலர் கழிவுகளை, தூய்மைப் பூங்காவுக்கு திருப்பி விடுவதுடன், வளாக அளவில் முறையான உரம் தயாரித்தல், பிளாஸ்டிக் கழிவு மேலாண்மை மற்றும் உரமாக்குதல் குறித்து, மாணவர்கள் மற்றும் ஊழியர்கள், செயல்முறை மற்றும் நேரடி முறையில் கற்றுக் கொண்டனர். இந்த முன்முயற்சி சமூக ஈடுபாட்டை அதிகரித்தது. இது போன்ற நடவடிக்கைகள் மூலம், வகுப்பறைக்கு அப்பால் படைப்பாற்றல் மற்றும் புதுமையான முறைகளின் உதவியுடன் இளம் மனங்கள் சுற்றுச்சூழல் விழிப்புணர்வு கொண்டவையாக மாற்றப்பட்டுள்ளன.